🎩 כובעי החשיבה – דף עבודה
קוראים את הדילמה, חושבים בכל כובע בתורו, וכותבים את תשובות הקבוצה. הכובע הכחול מסכם: מה מחליטים ולמה.
	כובע
	מה שואלים

	⚪ הכובע הלבן
	עובדות ומידע – מה אנחנו יודעים בטוח?

	🔴 הכובע האדום
	רגשות ותחושות – מה מרגישים עכשיו?

	⚫ הכובע השחור
	סכנות וזהירות – מה יכול להשתבש?

	🟡 הכובע הצהוב
	יתרונות ומחשבה מעודדת – מה הטוב בבחירה הבטוחה?

	🟢 הכובע הירוק
	רעיונות ופתרונות – איזה פתרון חכם יש לנו?

	🔵 הכובע הכחול
	ניהול והחלטה – מה ההחלטה שלנו?



דילמה משלנו: ______________________
	כובע
	התשובות שלנו

	⚪ הכובע הלבן
	

	🔴 הכובע האדום
	

	⚫ הכובע השחור
	

	🟡 הכובע הצהוב
	

	🟢 הכובע הירוק
	

	🔵 הכובע הכחול
	





⚽ הכדור של נועם (יסודי)
נועם משחק כדורגל עם חברים בגינה הציבורית. הכדור עף לכביש ונעצר ליד מכונית חונה. החברים צועקים: ״רוץ, תביא מהר! אין אף אוטו!״ נועם יודע שאסור לרוץ לכביש, אבל בלי הכדור המשחק נגמר.
	כובע
	שאלה
	התשובות שלנו

	⚪ הכובע הלבן
	מה אנחנו יודעים בטוח?
מה קרה לכדור? · מה נועם יודע על הכביש? · מה אפשר לראות מבין מכוניות חונות?
	

	🔴 הכובע האדום
	מה מרגישים?
מה נועם מרגיש? · מה החברים מרגישים?
	

	⚫ הכובע השחור
	מה יכול להשתבש?
מה עלול לקרות אם ירוץ?
	

	🟡 הכובע הצהוב
	מה טוב בבחירה הבטוחה?
מה נועם מרוויח אם יחכה?
	

	🟢 הכובע הירוק
	איזה פתרון חכם יש?
איך מחזירים את הכדור בלי לרוץ לכביש?
	

	🔵 הכובע הכחול
	מה ההחלטה שלנו?
מה נועם מחליט? מה הוא אומר לחברים?
	





🛴 אלון ברמזור האדום (חט״ב)
אלון (בן 16) רוכב על קורקינט חשמלי למפגש עם חברים. הוא מאחר בעשר דקות. הוא מגיע לצומת: הרמזור לרוכבים ולהולכי רגל אדום, והכביש נראה ריק. בדיוק אז חבר מתקשר: ״נו, איפה אתה? כולם פה! פשוט תחצה מהר, אין מכוניות!״
	כובע
	שאלה
	התשובות שלנו

	⚪ הכובע הלבן
	עובדות ונתונים
מה מצב הרמזור? · מה ידוע על הכביש – ומה לא ידוע? · מה עושה הטלפון לקשב?
	

	🔴 הכובע האדום
	רגשות ותחושות
מה אלון מרגיש? · מה החבר מרגיש?
	

	⚫ הכובע השחור
	סיכונים
מה הכי גרוע שיכול לקרות? · למי עוד יכול להיגרם נזק?
	

	🟡 הכובע הצהוב
	יתרונות וערך
מה אלון מרוויח אם יחכה?
	

	🟢 הכובע הירוק
	פתרונות יצירתיים
איך עונים לחבר בלי להסתכן?
	

	🔵 הכובע הכחול
	ניהול והחלטה
מה ההחלטה? מה היה הכי חשוב בשקילה?
	





🚲 רוני והשער שנסגר (חט״ב / חט״ע)
רוני (בת 16) רוכבת על אופניים חשמליים למבחן חשוב. היא כבר מאחרת. בצומת גדול הרמזור אדום, והכביש נראה שומם. חברה מסמסת: ״אם את לא פה תוך שתי דקות, השער נסגר!״ רוכבים אחרים לידה לא מחכים וחוצים באדום.
	כובע
	שאלה
	התשובות שלנו

	⚪ הכובע הלבן
	עובדות ונתונים
מה בדיוק ידוע? · מה לא ידוע?
	

	🔴 הכובע האדום
	רגשות
מה רוני מרגישה?
	

	⚫ הכובע השחור
	סיכונים
מה יכול להשתבש?
	

	🟡 הכובע הצהוב
	יתרונות
מה טוב בעצירה?
	

	🟢 הכובע הירוק
	פתרונות
איך מטפלים בלחץ הזמן בלי לסכן?
	

	🔵 הכובע הכחול
	החלטה
מה ההחלטה ומה המשקל של כל כובע?
	





🌙 עומר ב-3 לפנות בוקר (חט״ע)
עומר (בן 17 וחצי) במסיבה. החבר שהסיע את כולם ברכב של ההורים שלו שתה שתי בירות. השעה 3 לפנות בוקר. הנהג אומר: ״עזבו, אני מרגיש מעולה, שתי בירות זה כלום, בואו ניסע.״ כל החברים עולים לרכב. עומר מתלבט: לעלות איתם, או להזמין מונית יקרה לבד?
	כובע
	שאלה
	התשובות שלנו

	⚪ הכובע הלבן
	עובדות ונתונים
מה ידוע על אלכוהול ונהיגה? · מה עוד משפיע בשעה כזאת?
	

	🔴 הכובע האדום
	רגשות
מה עומר מרגיש? · מה הנהג מרגיש?
	

	⚫ הכובע השחור
	סיכונים
מה הכי גרוע? · מה ההשלכות לאורך זמן?
	

	🟡 הכובע הצהוב
	יתרונות
מה מרוויחים מעצירה?
	

	🟢 הכובע הירוק
	פתרונות
איך עוצרים את הנסיעה כולה ולא רק ״יורדים ממנה״?
	

	🔵 הכובע הכחול
	החלטה
מה ההחלטה? איך מנסחים אותה בקול?
	





🔑 למורה – טבלאות לדוגמה
⚽ הכדור של נועם
	כובע
	תשובות לדוגמה

	⚪ הכובע הלבן
	הכדור בכביש, ליד מכונית חונה. · החברים צועקים לרוץ. · בין מכוניות חונות קשה לראות – וגם לנהגים קשה לראות אותנו.

	🔴 הכובע האדום
	פחד שיקראו לו ״פחדן״. · לחץ – כולם מחכים לו. · גם קצת פחד מהכביש – וזה בסדר.

	⚫ הכובע השחור
	מכונית יכולה להגיע פתאום מעבר לפינה. · הנהג/ת לא יראה ילד שיוצא מבין מכוניות. · אפשר למעוד באמצע הכביש.

	🟡 הכובע הצהוב
	הוא נשאר שלם ובריא. · החברים יראו שאפשר לבחור נכון. · המשחק ימשיך עוד רגע.

	🟢 הכובע הירוק
	לקרוא למבוגר/ת שיביא/תביא את הכדור. · לחכות שהכדור יתגלגל לצד, וללכת למעבר החצייה הקרוב. · לשחק רחוק מהכביש, או עם גדר.

	🔵 הכובע הכחול
	נועם לא רץ לכביש. הוא אומר: ״מחכים רגע – קוראים למבוגר/ת.״ כדור אפשר להחליף – אותנו לא.



🛴 אלון ברמזור האדום
	כובע
	תשובות לדוגמה

	⚪ הכובע הלבן
	הרמזור אדום – חצייה עכשיו היא עבירה. · הכביש ״נראה״ ריק – אבל לא רואים מעבר לפינה. · אלון מאחר בעשר דקות. שיחה בזמן רכיבה מסיחה את הקשב.

	🔴 הכובע האדום
	לחץ חברתי ופחד לפספס. · עצבים מההמתנה ברמזור. · החבר חסר סבלנות – אולי גם קצת משועמם.

	⚫ הכובע השחור
	אופנוע או רכב מהיר יגיח פתאום. · פגיעה קשה – באלון או בהולך/ת רגל. · נהג/ת שיסטה כדי לא לפגוע בו – ויפגע במישהו אחר. וגם: קנס.

	🟡 הכובע הצהוב
	הוא מגיע שלם – בטוח. · הוא דוגמה לחבר שלו. · חצי דקה של המתנה לא תשנה את הערב.

	🟢 הכובע הירוק
	לא לענות בזמן רכיבה; לעצור בצד ולכתוב: ״באדום, מגיע עוד שתי דקות״. · להודיע מראש כשמאחרים – לפני שיוצאים לדרך. · לצאת חמש דקות מוקדם יותר בפעם הבאה.

	🔵 הכובע הכחול
	שום איחור לא שווה את הסיכון של הכובע השחור. אלון עוצר, מחכה לירוק, עונה רק כשהוא עומד בצד – ומגיע.



🚲 רוני והשער שנסגר
	כובע
	תשובות לדוגמה

	⚪ הכובע הלבן
	הרמזור אדום, חצייה היא עבירה. · יש לחץ זמן אמיתי – ויש רוכבים שחוצים. · צמתים הם מקום מסוכן במיוחד לכלים דו-גלגליים.

	🔴 הכובע האדום
	פחד לפספס מבחן שלמדה אליו שבועות. · דופק מהיר, תסכול מהרמזור הארוך. · ״אם כולם עוברים – אני הפראיירית?״

	⚫ הכובע השחור
	רכב שלא ראתה יגיח מהפנייה. · פגיעה בה או בהולך/ת רגל. · גם אם הצליחה ״הפעם״ – זה הופך להרגל.

	🟡 הכובע הצהוב
	היא מגיעה בריאה וממוקדת. · היא פועלת לפי החוקים – כמו במבחן עצמו. · גם אם תאחר – אפשר לבקש, להסביר ולתאם.

	🟢 הכובע הירוק
	לעצור בצד ולהתקשר: ״אני בצומת, עוד שתי דקות״. · לבקש מהחברה להודיע לבוחן/ת שהיא בדרך. · בפעם הבאה – לתכנן לצאת מוקדם.

	🔵 הכובע הכחול
	הסיכון שאי אפשר לתקן (שחור) גובר על הלחץ הרגעי (אדום). רוני עוצרת, משתמשת בפתרון הירוק – ומחכה לירוק.



🌙 עומר ב-3 לפנות בוקר
	כובע
	תשובות לדוגמה

	⚪ הכובע הלבן
	אלכוהול פוגע בזמן התגובה ובשיקול הדעת – גם כשמרגישים ״מעולה״. התחושה היא לא מדד. · לנהגים צעירים וחדשים יש מגבלת אלכוהול מחמירה במיוחד (את המספר המדויק – לוודא). · 3 לפנות בוקר: עייפות, חושך, נהג צעיר.

	🔴 הכובע האדום
	פחד להיראות ״נודניק״ או לא שייך. · חשש מהעלות של מונית לבד. · הנהג מרגיש בטוח בעצמו – אולי גם נפגע אם יפקפקו בו.

	⚫ הכובע השחור
	תאונה קשה – לכל מי שברכב ולאחרים בכביש. · שלילת רישיון, הליך פלילי, פגיעה בעתיד של הנהג. · אחריות מוסרית: ״וְלֹא תָשִׂים דָּמִים בְּבֵיתֶךָ״.

	🟡 הכובע הצהוב
	כולם חוזרים הביתה. · החברות לא נשברת – לפעמים היא דווקא מתחזקת. · עומר מוכיח מנהיגות.

	🟢 הכובע הירוק
	להציע מונית משותפת לכולם – מתחלקים במחיר. · להתקשר להורים (״אסוף אותנו, בלי שאלות״) – לסכם את זה מראש. · לבקש את המפתחות, או שמישהו שלא שתה ינהג.

	🔵 הכובע הכחול
	עומר לא עולה – ומנסה לעצור את כולם: ״אני מזמין מונית לכולנו, נתחלק. אף אחד לא נוהג אחרי שתייה.״ מראש: מסכמים עם ההורים על ״טלפון חירום בלי שאלות״.



יצרה: רוית ראש בן ישי · בדרך בטוחה




